I Can See Clearly Now

"I Can See Clearly Now" הוא שיר שנכתב והוקלט לראשונה על ידי הזמר-יוצר האמריקני ג'וני נאש. הוא יצא כסינגל המוביל של האלבום I Can See Clearly Now (1972), וזכה להצלחה גדולה בארצות הברית ובבריטניה, כשהגיע למקום הראשון במצעד בילבורד הוט 100 ובמצעד מגזין קאש בוקס. כן הגיע למקום הראשון במצעדים הקנדי והדרום-אפריקאי. השיר זכה לאורך השנים למספר גרסאות כיסוי, כולל זו של לי טאוורס שזכתה להצלחה והגיעה למקום ה-19 במצעד ההולנדי ב-1982, וזו של ג'ימי קליף שנכללה בפסקול הסרט "ג'מייקה מתחת לאפס" והגיעה למקום ה-18 במצעד בילבורד הוט 100 ב-1993.

כתיבה והקלטה 
נאש כתב את השיר ותחילה הקליט גרסה לבדו, לאחר מכן הקליט אותה שוב בלונדון עם חברי להקת Fabulous Five Inc, כשהוא משמש כמפיק. העיבוד והסגנון הכללי של השיר שואב השפעה מסגנון הרגאיי - נאש שיתף פעולה קודם לכן עם אחד מהאמנים המובילים ביותר של התחום, בוב מארלי, והשיר שאב השראה מסגנונו של מארלי.

במצעדים 
לאחר חודש ראשון סולידי במצעדים, הסינגל עשה קפיצה מפתיעה מהמיקום ה-20 למיקום החמישי ואז לראשון במצעד בילבורד הוט 100 ב-4 בנובמבר 1972. הוא נותר בראש המצעד במשך ארבעה שבועות, ובהמשך אותן ארבעה שבועות גם צעד בראש המצעד העכשווי למבוגרים. הסינגל קיבל לבסוף סינגל זהב מארגון ה-RIAA.

מצעדים שבועיים

מצעדי סיכום שנה

מכירות 
 סינגל זהב - בריטניה
 סינגל זהב - ארצות הברית

גרסתו של ג'ימי קליף 

זמר הרגאיי הג'מייקני ג'ימי קליף הקליט גרסת כיסוי לשיר לפסקול הסרט ג'מייקה מתחת לאפס משנת 1993.  הוא יצא כסינגל ב-1993 בלייבל Chaos של קולומביה רקורדס, והגיע למקום ה-18 במצעד בילבורד הוט 100. זה היה הסינגל הראשון של קליף שהגיע לבילבורד 100 מזה 25 שנה והוא הסינגל שלו שהגיע למיקום הגבוה ביותר בארצות הברית. השיר הגיע למקום הראשון בצרפת, איסלנד וניו זילנד. סקוט המילטון קנדי ביים את הקליפ לגרסה זו.

ניתוח המבקרים המוזיקליים 
לארי פליק ממגזין Bilboard כתב, "קליף מצליח להפיח חיים חדשים בשיר הזוכה לגרסאות כיסוי לעיתים קרובות. סגנון ההגשה הנינוח שלו מתאים לעיבוד, היחסית נאמן למקור נאמן (למעט נגיעות רגאיי). הסינגל כבר זוכה לתשבחות, ומהווה הימור טוב למדי לסינגל שיגיע לטופ 40."

במצעדים

מצעדים שבועיים

מצעדי סיכום שנה

מכירות 
 סינגל זהב - צרפת
 סינגל פלטינה - ניו זילנד

גרסאות כיסוי נוספות 
 גרסה מאת ריי צ'ארלס נכללה באלבומו מ-1977 True to Life ובשנת 2021 באוסף True Genius.  
 הלהקה האירית Hothouse Flowers הוציאה גרסה כסינגל השני מאלבומה Home ב-1990. הוא הגיע למקום ה-5 באירלנד,  למקום 22 באוסטרליה  ולמקום ה-23 בבריטניה. 
 גרסה של לי טאוורס הגיעה למקום ה-19 במצעד ההולנדי, ופורסמה באלבומו מ-1982 New York.
 שלישיית הולי קול ביצעו גרסת כיסוי לשיר באלבומם מ-1993 Don't Smoke in Bed.
 הזמר הצרפתי קלוד פרנסואה הקליט גם גרסה לשיר הזה בשם "Toi et le soleil".  
 וילי נלסון ביצע גם הוא גרסה לשיר, שנכללה באלבום Stardust (גרסת 1999).

הערות שוליים

קישורים חיצוניים 
 

שירי 1972
סינגלים מ-1972
סינגלים מ-1993
שירים באנגלית
סינגלים שהגיעו למקום הראשון באיסלנד
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים של RPM
סינגלים שהגיעו למקום הראשון במצעד הסינגלים של SNEP
סינגלים שהגיעו למקום הראשון במצעד 100 סינגלי הפופ של קאש בוקס
סינגלים בהוצאת אפיק רקורדס
סינגלים בהוצאת קולומביה רקורדס